“เงินบาท” เปิดอ่อนค่า 37.65 บ. หลังตัวเลขจ้างงาน “สหรัฐ” แกร่ง หนุนดอลลาร์แข็ง
“เงินบาท” เปิดอ่อนค่า 37.65 บาท/ดอลลาร์ อ่อนค่าจากเย็นวันศุกร์ที่ปิดตลาดที่ระดับ 37.41 บาท/ดอลลาร์ หลังเปิดข้อมูลการจ้างงานนอกภาคเกษตรเดือนก.ย.ดีกว่าคาด ส่งผลดอลลาร์สหรัฐปรับตัวแข็งค่า
“เงินบาท” เปิดอ่อนค่า 37.65 บาท/ดอลลาร์ อ่อนค่าจากเย็นวันศุกร์ที่ปิดตลาดที่ระดับ 37.41 บาท/ดอลลาร์ หลังเปิดข้อมูลการจ้างงานนอกภาคเกษตรเดือนก.ย.ดีกว่าคาด ส่งผลดอลลาร์สหรัฐปรับตัวแข็งค่า
10 ต.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 37.65 บาท/ดอลลาร์ อ่อนค่าจากเย็นวันศุกร์ที่ปิดตลาดที่ระดับ 37.41 บาท/ดอลลาร์ เช้านี้เงินบาทอ่อนค่าค่าสอดคล้องกับสกุลเงินในภูมิภาค หลังจากเมื่อปลายสัปดาห์ที่ผ่านมาสหรัฐฯ เปิดเผยข้อมูลการจ้างงานนอกภาคเกษตรเดือนก.ย. ที่ออกมาดีกว่าตลาดคาดการณ์ ประกอบกับอัตราการว่างงานก็ดีกว่าที่ตลาดคาดเช่นกัน จึงส่งผลให้ดอลลาร์สหรัฐฯ ปรับตัวแข็งค่าเมื่อเทียบกับสกุลเงินอื่นๆ
“เมื่อวันศุกร์ สหรัฐฯรายงานตัวเลขจ้างงานนอกภาคเกษตร และอัตราการว่างงาน ออกมาดีกว่าที่ตลาดคาดไว้ ดอลลาร์จึงแข็งค่าเมื่อเทียบกับสกุลเงินอื่นๆ แต่วันนี้คาดว่าการซื้อขายจะเบาบาง เพราะหลายตลาดปิดทำการ เช่น ญี่ปุ่น, มาเลเซีย, เกาหลีใต้ และไต้หวัน” นักบริหารเงิน ระบุ
ทั้งนี้ นักบริหารเงิน คาดว่า วันนี้เงินบาทยังมีทิศทางอ่อนค่า ให้กรอบไว้ที่ 37.50-37.75 บาท/ดอลลาร์